Dagtilbuds-, Skole- og Familieudvalget (DSFU) — 2024-12-03

Punkt 1: Godkendelse af dagsorden - DSFU møde 3.12.24
Sagsnummer: 23/24455
Beslutning: Godkendt.

Punkt 2: Godkendelse af anlægsbevilling til projektering af nyt børnehus i Skægkær
Sagsnummer: 24/31786
Resumé: I Skægkær er der ifølge dagtilbudsprognosen for 2024 kapacitetsudfordringer på både kort og langt sigt. Prognosen viser, at der fra 2025-2036 er et underskud på cirka 100 børnehavepladser årligt, mens der i 2025 er et underskud på 6 vuggestuepladser – gradvist stigende til 20 pladser i 2036. I anlægsbudget 2025 er der i perioden 2025-2027 afsat midler til etablering af et nyt børnehus i Skægkær med plads til 140 børn og legestue, som vil kunne afhjælpe kapacitetsunderskuddet. Byrådet anmodes derfor om frigivelse af 2 mio. kr. til projektering af et nyt børnehus i Skægkær.
Indstilling: Børne- og Familiechefen indstiller til byrådet, at anlægsbevilling til projektering af nyt børnehus i Skægkær på 2 mio. kr. godkendes.
Beslutning: Indstillingen anbefales.

Punkt 3: Godkendelse af ramme for igangsættelse af pilotprojekter angående oprettelse af lokale specialklasser
Sagsnummer: 24/33424
Resumé: Dagtilbuds-, Skole- og Familieudvalget har tidligere efterspurgt forslag til pilotprojekter, der kan understøtte udmøntningen af den politiske ambition om, at flere elever kan gå i skole i deres lokalområde. Der præsenteres nedenfor forslag til igangsættelse af pilotprojekter, der giver skolerne mulighed for at etablere lokale specialklasser for deres distriktsskoleelever.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at rammen for igangsættelse af pilotprojekter angående oprettelse af lokale specialklasser godkendes
Beslutning: Godkendt. Udvalget ønsker forslag til evalueringskoncept på kommende møde.

Punkt 4: Orientering om lokal håndtering af aftalen om folkeskolens Kvalitetsprogram
Sagsnummer: 24/29764
Resumé: Aftale om folkeskolens kvalitetsprogram - frihed og fordybelse blev indgået med et bredt flertal 19. marts 2024. Aftalen består af i alt 33 initiativer, der skal skrue ned for den centrale styring af folkeskolen, så færre beslutninger træffes på Christiansborg, og flere kan træffes lokalt. Implementeringen af de 33 initiativer sker over 4 skoleår fra og med indeværende skoleår og vil samlet set få stor betydning for folkeskolens virke. Dagtilbuds-, Skole- og Familieudvalget orienteres om initiativerne, og hvordan de indledende forventes håndteret i Silkeborg Kommune.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at orienteringen tages til efterretning.
Beslutning: Taget til efterretning.

Punkt 5: Orientering om forældrehenvendelse vedr. klassedannelse på Gødvadskolen i forbindelse med ny skole i Eriksborg
Sagsnummer: 24/32130
Resumé: Skoleafdelingen har modtaget en forældrehenvendelse fra en gruppe forældre til kommende elever i 0. klasse på Gødvadskolen, der omhandler klassedannelsen på skolen som følge af, at elever til det kommende skoledistrikt i Eriksborg går i særskilte klasser. Dagtilbuds-, Skole- og Familieudvalget orienteres om forvaltningens håndtering.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at orienteringen tages til efterretning.
Beslutning: Taget til efterretning.

Punkt 6: Orientering om afrapportering af udvalgsmål omkring stærke børnefællesskaber på dagtilbudsområdet, herunder uddannelsesinitiativer
Sagsnummer: 23/9299
Resumé: Foreliggende sag indeholder dels en beskrivelse af, hvordan dagtilbud i Silkeborg Kommune har arbejdet med udvalgsmålet med projektet ”Stærke lokale børnefællesskaber – alle skal med”, og er dels en afrapportering på udvalgsmålet.
Indstilling: Børne- og Familiechefen indstiller til Dagtilbuds-, Skole- og Familieudvalget, at orienteringen om afrapportering af udvalgsmål omkring stærke børnefællesskaber på dagtilbudsområdet tages til efterretning.
Beslutning: Taget til efterretning.

Punkt 7: Godkendelse af beredskabsplan til forebyggelse, opsporing og håndtering af negativ social kontrol, æresrelaterede konflikter og ekstremisme
Sagsnummer: 24/11568
Resumé: Som følge af Barnets Lov, § 15 stk. 3, skal kommunalbestyrelsen udarbejde en beredskabsplan til forebyggelse, opsporing og håndtering af negativ social kontrol, æresrelaterede konflikter og ekstremisme blandt børn, unge og deres familier. Beredskabsplanen skal godkendes af byrådet.
Indstilling: Koncerndirektør Peter Sinding Poulsen, Sundheds- og Omsorgschefen, Børne- og Familiechefen, Socialchefen og Beskæftigelseschefen indstiller til byrådet, at beredskabsplan til forebyggelse, opsporing og håndtering af negativ social kontrol, æresrelaterende konflikter og ekstremisme godkendes
Beslutning: Indstillingen anbefales. Beslutning Arbejdsmarkedsudvalget den 02-12-2024 Godkendt. Beslutning Ældreudvalget den 02-12-2024 Indstillingen anbefales.

Punkt 8: Drøftelse af tilbud til børn og unge, der vokser op i familier med misbrugsproblematikker
Sagsnummer: 24/31245
Resumé: Der er rejst en opmærksomhed omkring, at Silkeborg Kommune ikke har et specialiseret tilbud til børn og unge, der vokser op i familier med misbrugsproblematikker. Opmærksomheden giver anledning til en politisk drøftelse af problemstillingen og af, om der skal arbejdes videre med at skabe dette tilbud i Silkeborg Kommune.
Indstilling: Socialchefen og Børne- og Familiechefen indstiller til Socialudvalget samt til Dagtilbuds-, Skole- og Familieudvalget, at sagen drøftes.
Beslutning: Sagen drøftet.

Punkt 9: Godkendelse af udkast til Rammeaftale 2025-26
Sagsnummer: 24/32297
Resumé: Kommunerne og regionen i Midtjylland indgår hvert andet år en rammeaftale om samarbejdet på det specialiserede socialområde. Formålet med rammeaftalen er at sikre fælles principper for styring og udvikling på tværs af kommuner og region. Rammeaftale 2025-26 er udarbejdet i en tæt dialog mellem de 19 kommuner og Region Midtjylland, som har haft mulighed for at komme med indspil til rammeaftalens udviklingsområder undervejs. Dette har givet et godt afsæt for fælles indsats og rammer på det specialiserede socialområde. KKR Midtjylland har på møde 19. november 2024 godkendt udkast til Rammeaftale 2025-26 og anbefaler, at rammeaftalen godkendes i de midtjyske byråd og i regionsrådet.
Indstilling: Socialchefen, Sundheds- og Omsorgschefen samt Børne- og Familiechefen indstiller til byrådet, at udkast til Rammeaftale 2025-26 godkendes.
Beslutning: Indstillingen anbefales.

Punkt 10: Orientering om Socialtilsyn Midts tilfredshedsundersøgelse 2024
Sagsnummer: 24/31139
Resumé: Socialtilsyn Midt orienterer Dagtilbuds-, Skole- og Familieudvalget om resultaterne af socialtilsynets tilfredshedsundersøgelse 2024.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, at udvalget tager sagen til efterretning.
Beslutning: Taget til efterretning.

Punkt 11: Drøftelse og beslutning om at forhøje beløbet til køb af Silkeborglejrens ydelser - (Lukket punkt)
Sagsnummer: 21/24812

Punkt 12: Til orientering - DSFU møde 3.12.24
Sagsnummer: 23/24455
Beslutning: .

Punkt 13: Underskriftsside - DSFU møde 3.12.24
Sagsnummer: 23/24455
Beslutning: .